CELEX: 62012TN0253
Language: sk
Date: 2012-06-08 00:00:00
Title: Vec T-253/12: Žaloba podaná 8. júna 2012 — Hammar Nordic Plugg/Komisia

25.8.2012   
            
            
               SK
            
            
               Úradný vestník Európskej únie
            
            
               C 258/23
            
         Žaloba podaná 8. júna 2012 — Hammar Nordic Plugg/Komisia
   (Vec T-253/12)
   2012/C 258/42
   Jazyk konania: švédčina
   
      Účastníci konania
   
   
      Žalobkyňa: Hammar Nordic Plugg AB (Trollhättan, Švédsko) (v zastúpení: I. Otken Eriksson a U. Öberg, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil, v celom rozsahu alebo čiastočne, rozhodnutie Európskej komisie z 8. februára 2012 o štátnej pomoci SA.28809 (C 29/2010, ex NN 42/2010 a ex CP 194/2009), ktorú Švédsko poskytlo Hammar Nordic Plugg,
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na porušení článku 107 ods. 1 ZFEÚ
               Žalobkyňa uvádza, že obec Vänersborg neposkytla žalobkyni nezákonnú pomoc v zmysle článku 107 ods. 1 ZFEÚ predajom a prenájmom majetku vo verejnom vlastníctve pod jeho trhovú hodnotu. Podľa názoru žalobkyne sa Komisia dopustila niekoľkých nesprávnych posúdení pokiaľ ide o právnu klasifikáciu údajných opatrení štátnej pomoci tým, že:
               
                           —
                        
                        
                           Komisia neprihliadla na skutočnosť, že skorší nákup zariadenia za 17 miliónov SEK mohol predstavovať štátnu pomoc,
                        
                     
                           —
                        
                        
                           Komisia opomenula zohľadniť, že skutočná predajná cena 8 miliónov SEK bola v súlade s trhovou cenou zariadenia,
                        
                     
                           —
                        
                        
                           Komisia ignorovala zásadu súkromného investora v trhovej ekonomike, keď v neskoršej fáze stanovila hodnotu na odôvodnenie svojho rozhodnutia a posteriori a nevychádzala zo skutočného predaja súkromnému investorovi,
                        
                     
                           —
                        
                        
                           takzvaný „tretí odhad v správe PwC“ o hodnote z marca 2008 nepredstavuje spoľahlivý ukazovateľ skutočnej trhovej hodnoty zariadenia a
                        
                     
                           —
                        
                        
                           Komisia neprihliadala na skutočnosť, že zariadenie bolo neskôr v máji 2011 pomerne ľahko predané za 8 miliónov SEK v otvorenom ponukovom konaní v rámci konkurzného konania na majetok nového majiteľa.
                        
                     
         
               2.
            
            
               Druhý žalobný dôvod založený na porušení článku 107 ods. 1 ZFEÚ tým, že údajná štátna pomoc nenarušila hospodársku súťaž a neovplyvnila obchod medzi členskými štátmi v zmysle článku 107 ods. 1 ZFEÚ.
            
         
               3.
            
            
               Tretí žalobný dôvod založený na porušení povinnosti Komisie vykonať vyšetrovanie a povinnosti uviesť dôvody, ako aj porušení práva žalobkyne na obranu.